Diit 54
Pal kɛ kui̱ ga̱ŋ kä gua̱n tɛ̈r
(Dit Dee-bid mëë kɛtdɛ kɛ ɣöö raan ji̱ dhip Thɔɔl wä jiök i̱, “Dee-bid cɛ rɔ tɛ̱̈ɛ̱̈ rɛyda”)
1
Kän ɣä lö Kuoth kɛ kui̱ cio̱tädu,
kä luäk ɣä kɛ buɔ̱mdu.
2
Ku palä mal liŋ lö Kuoth,
kä gäŋ ji̱thku kɛ rieetkä,
3
kɛ ɣöö ji̱ liakä rɔ̱
jiɛc kɛ kui̱dä,
kä ji̱ tiilä diaal görkɛ
ni näkdä,
kɛn nɛy tin /ca Kuoth ŋäc.
4
Kä nɛ̈nɛ Kuoth ɛ jɛn luääkdä,
tëkdä tëë kɛ jɛn Kuäär.
5
Bɛ ji̱ tɛ̈rä cuɔ̱l mi jiääk ɛ jɛn.
Kɛ ŋa̱thdu min di̱i̱t,
ku kɛ dup lö Kuoth.
6
Ɣän bä ji̱ thöp muc tɛ̈thä lɔaac.
Ɣän bä ji̱ la̱r tɛ̈th lɔaac,
lö Kuoth Nhial
kɛ ɣöö gɔaa i̱.
7
Kɛ ɣöö ci ɣä luäk kä rikä diaal,
kä cua̱ juc ji̱ tɛ̈rä nɛn.
